Yn Tide (co-hollys rollageagh)

She co-hollys rollageagh baiht 'sy speyr hwoaie eh yn Tide (ny Sagitta 'syn ennym Ladjynagh echey). V'eh coontit mastey ny 48 co-hollys rollageagh va listit lesh y rollageyder Greagagh Ptolemy 'sy nah eash, as t'eh foast coontit mastey ny 88 co-hollys rollageagh noa-emshiragh myr ta meenit lesh yn Unnaneys Rollageydagh Eddyrashoonagh. 

Cha nel rollage ny s'gilley na'n treeoo mooadys ayn. She Gamma Sagittae y rollage s'gilley as eh 3.51 er mooadys baghtal. She foawr jirg mie-eashit t'eh as ta 90% cha mooar as y Ghrian ain er glout agh t'er ny eayraghey as er ny vooadaghey dys craue raadeeoil 54 keayrt ny smoo na'n Ghrian. She coryssyn yl-rollageagh ad Delta, Epsilon, Zeta, as Theta Sagittae, as ta ny co-oltyn oc ry-akin lesh fodreayrtanyn beggey. She rollage chaghlaaee cho-leaystagh eh V Sagittae—rollage yeesoil ta jeant ass crivassan bane ta cruinnaghey glout rollage-hoyrtagh ta rollageyderyn jerkal dy vees eh ny nova as ny rollage s'gilley ayns Raad Mooar Gorree feie tammylt beg as nane jeh ny rollageyn s'gilley 'sy speyr mysh y vlein 2083. Ta daa chorys rollageagh 'sy Tide as planaidyn gollrish Jupiter oc, as ta crivassan dhone ec y treeoo corys, 15 Sagittae.

 Imraaghyn 

 Kianglaghyn magh 

 The Deep Photographic Guide to the Constellations: Sagitta 
 Bayer's  Uranometria , veih'n çhaglym bun-earrooagh Linda Hall Library.


Ronney:Co-hollyssyn rollageagh
Ronney:Co-hollyssyn rollageagh rere Ptolemy
Ronney:Wappinyn feayn-skeealleydagh
Ronney:Feayn-skeealleydaght Heracles
Ronney:Co-hollyssyn rollageagh y twoaie
Ronney:Reddyn 'syn eayn-skeealleydaght Ghreagagh